Հանրակրթության մեջ խնդիրները շատ են՝ 12-ամյա կրթությունը, ուսուցիչների կրթական մակարդակը, ծրագրերը, ուսպլանները եւ այլն: Կարեւորագույն խնդիրը, ըստ իս, սակայն այն է, որ բոլոր դպրոցները չափվում են նույն օրենքներով: 1400 հանրակրթական դպրոցները ենթարկվում են նույն օրենքներին: Բոլոր դպրոցներից նույնն է պահանջվում, ասում են տառերը սովորեցրեք, ածանցյալը եւ այլն, վերջում էլ ատեստատ նվիրեք… Ես կարող եմ մեր օրինակով ասել, որ այսօրվա կարգերը, մեթոդները ֆիզմաթ դպրոցի առաջընթացին խանագարում են, որովհետեւ մեզնից նույնն են պահանջում, ինչ մյուս՝ 40 աշակերտ ունեցող հանրակրթական դպրոցներից: Ոնց է հնարավոր, որ նույն սանրով սանրվենք բոլորս: Մենք այսօր բոլորից պահանջում ենք գիտնականներ դարձնել երեխաներին՝ այդ մակարդակի դասագրքեր ենք ստեղծում, այդ մակարդակի ծրագրեր ենք գրում եւ արդյունքում ունենք այն, ինչ ունենք: